Prolongaciones de las L1, L2, L3, L4, L5 - Pàgina 25 - Transport.cat\nHora i data actual: Dissabte 16/01/2021 18:11\nEntrada Autor: victorcasta » Dimecres 16/06/2010 14:02\nExacte, és el motiu pel qual es faran.\nEntrada Autor: 122-042-132 » Dimecres 16/06/2010 14:28\nDe l'Avui, edició avui, Barcelona\n"Les màquines que han tornat al carrer de Francesc Macià evidencien el treball que es duu a terme al subsòl, a l'espai on durant més de quatre anys s'ha estat construint el túnel que ha de servir per fer arribar l'L2 del metro fins al centre de la ciutat, a l'espai de l'Illa Central, que està previst que passi a anomenar-se plaça de Pompeu Fabra. El mateix secretari de mobilitat de la Generalitat va admetre ahir que els operaris de l'empresa responsable de les obres treballen per corregir un error en la instal·lació de les vies. Segons Nadal, el grau d'inclinació dels rails no era l'adequat i s'han hagut de treure per tornar-los a col·locar de manera correcta. Nadal va assegurar que s'hi estava treballant i que en cap cas afectaria els terminis previstos per a la inauguració de la nova estació de Badalona-Pompeu Fabra. De tota manera, el secretari de Mobilitat no va voler concretar la data exacta de posada en funcionament del nou tram de l'L2 i es va limitar a repetir el que ja havia dit en ocasions anteriors, que la inauguració es faria durant aquest estiu. L'única cosa que va afegir va ser que la data triada seria amb tota seguretat «abans de l'11 de setembre». Nadal va destacar la posada en marxa d'aquesta nova estació, la quarta que s'inaugurarà a Badalona aquest any: «Amb aquest estació, en només un any haurem doblat el nombre de parades de metro que tenia Badalona fins ara.»\nSobre la possibilitat que l'L2 s'allargui més enllà de la nova estació, l'alcalde de Badalona, Jordi Serra, va recordar que no està previst al pla director d'infraestructures, tot i que en un passat s'havia plantejat la possibilitat de fer arribar la línia fins al barri de Canyadó. «La sensatesa ens diu que aquesta línia no s'ha de perllongar», va explicar Serra, que va adduir a les dificultats tècniques que han aparegut en aquest tram, que amb només 800 metres ha topat amb tota mena de problemes que han fet que s'endarrerissin els treballs i s'incrementés el pressupost inicial, com va reconèixer el mateix alcalde. El fet que a l'Illa Central, on s'està construint la nova estació, s'hagin descobert restes arqueològiques romanes fa pensar que si s'allargués el traçat per la Via Augusta, les troballes podrien ser encara de més envergadura i complicarien seriosament l'obra."\nEntrada Autor: Miquel » Dimecres 16/06/2010 17:05\nvictorcasta ha escrit: No comptis amb els tallers de Sagrera, que són més aviat testimonials.\nEn quant a capacitat: a Hospital de Bellvitge hi caben 17 trens (apurant, 18); a Santa Eulàlia, 5 (apurant, 6); a Torres i Bages, 3; i a la cua de maniobres de Lloreda o de Badalona Centre, uns altres 3. Així doncs, fins als 42 trens actius que es pretenen, falta lloc per a 14 trens.\nD'aquí a que arribin trens nous a la L1, segurament ja s'haurà inagurat el tram nou.\nI de Sagrera, per que dius que són testimonials?\nEntrada Autor: BCN2008 » Dimecres 16/06/2010 21:26\nAQUI podeu trobar l'informació pública del perllongament, així com diversos plànols molt interessants.\nPodem observar que hi han dues alternatives per situar les cotxeres. Depenent de l'ubicació de les cotxeres també varia l'arquitectura de les estacions i els accesos a les cotxeres.\nEntrada Autor: metring » Dimecres 16/06/2010 21:55\nSi, i una de les alternatives, la de sota el parc, està descartada del tot, ja ho vaig comentar a la meva crònica.\nEntrada Autor: Ecomobisostrans » Divendres 18/06/2010 11:37\nNotícia del 20 minutos de dimecres:\nEntrada Autor: 122-042-132 » Dissabte 19/06/2010 23:36\nMolt bona la informació sobre el projecte d'ampliació de la línia 1 cap a Badalona.\nMoltes gràcies BCN2008. Salut!\nEntrada Autor: sortrens » Dilluns 21/06/2010 14:29\nPer quant la inaguració de l'allargament de la L2, L5 i L9-10? Sé que es aquest estiu, però per a quin ordre es farà? Primer la L9-L10 fins a Sagrera? o Primer badalona centre o Carmel?\nEntrada Autor: victorcasta » Dilluns 21/06/2010 14:35\nL'L9 ja té data d'inauguració, que podràs trobar al fil corresponent. Les altres ampliacions tenen una data màxim: la de l'inici de la campanya electoral.\nEntrada Autor: 122-042-132 » Dilluns 21/06/2010 14:35\nPer ara, segur només sabem la data de la línia 9-10 fins a La Sagrera, què serà el proper dissabte 26 d'aquest mes de juny; les altres dues, aquest estiu, però l'estiu és molt llarg. Salut!\nEntrada Autor: El LLOP » Dilluns 21/06/2010 17:13\npel que fa a la L5, s'estava jugant amb dates de principis de juliol, però degut al retràs en l'execució de les estacions, aquesta data s'ha endarrerit fins a una sense concretar.\nEntrada Autor: jsantos233 » Dilluns 21/06/2010 19:25\nI a nivell de trens com anem? Perque en el cas de la L5, que es la que més s'amplia aquest any(apart de la L9-L10 pero en aquest cas hi ha trens de sobres si no m'equivoco), no s'ha comprat cap tren per aquesta línia, no?\nCom ho faran llavors? Empitjoraran la frequencia de pas?\nEntrada Autor: El LLOP » Dilluns 21/06/2010 19:55\ns'augmentarà la circulació de trens en hora punta de 29 a 30 trens. Presumiblement, també s'augmentaran els trens en hora vall, encara que no sé en quin nombre.\nEntrada Autor: calisay » Dimarts 22/06/2010 9:17\nmetring ha escrit: No vas mal encaminat, no\nHe estat allà mateix, i efectivament, han mostrat en diapositives el projecte. La presentació ha estat per part de l'alcalde de Badalona, en Jordi Serra, i ha estat explicat en Manel Nadal. Consisteix en allargar la línia des de Fondo amb les estacions de Montigalà Centre i Lloreda-Sant Crist, amb unes cotxeres enmig d'aquestes dues, per on es podria entrar i sortir per ambdós cantons (es va descartar un segon projecte de cotxera sota el parc, per la quan s'accedia només per Montigalà). La construcció d'aquestes estacions seria a cel obert, i per a la segona fase, per a fer arribar la línia fins a Badalona-Pompeu Fabra (sí, el nom ja és definitiu), amb tunel·ladora. La nova estació, que s'inaugurarà aquest estiu, ja té preparat l'enllaç amb la L1. Des d'avui, hi ha un mes de temps per tal de fer al·legacions al projecte, i de dos mesos per a les administracions.\nAl torn de preguntes han respost que descarten la perllongació de la L2 cap a Can Canyadó, donats els problemes que tindrien amb restes romanes, més concentrades en aquella zona, tot i que per a fer l'estació del centre no s'esperaven trobar-ne tantes, al ser la zona apartada de l'antiga Bètulo romana. Sobre el temps que el termini d'execució del projecte de les noves estacions, han respost que entre el període d'al·legacions, els estudis medi-ambientals i la licitació de les obres poden tardar 2 anys i mig, i per a la construcció en sí, el mateix, per tant, mínim de 5 anys\nDe moment, no han penjat el dossier informatiu, així que l'escanejo i el penjo aquí en primícia\nDossier http://premsa.gencat.cat/pres_fsvp/docs ... 1033b5.pdf\nMapa zona http://premsa.gencat.cat/pres_fsvp/docs ... 4cd2bc.jpg\nMapa Badalona http://premsa.gencat.cat/pres_fsvp/docs ... 2cdb87.jpg\nEntrada Autor: Platanito » Dimarts 22/06/2010 11:14\nEl LLOP ha escrit: s'augmentarà la circulació de trens en hora punta de 29 a 30 trens. Presumiblement, també s'augmentaran els trens en hora vall, encara que no sé en quin nombre.\nhome, si en hora punta només augmenten un tren, en hora vall suposo que serà uno o ninguno. Més d'un no tindria gaire lògica.\nEntrada Autor: Ecomobisostrans » Dimarts 22/06/2010 17:14\nPer mantenir la frecuencia de la hora punta es tindrien que haver posat 2 o 3 trens més, no nomes 1.\nEntrada Autor: El LLOP » Dimarts 22/06/2010 18:26\nsi hi ha 1 de reserva, 1 a la revisió de cicle llarg i 1 a la revisió de cicle curt, d'on se suposa que sortiran els altre 2 o 3, si només hi han 33 trens a L5?\nEntrada Autor: 122-042-132 » Dimarts 22/06/2010 20:37\nQuan és va adjudicar a l'any 2003 la compra dels 33 trens de la sèrie 5000 per la línia 5 (9 Maig 2005: arribada del primer tren de la sèrie 5000), ja és va comentar que és feia en previsió de la ampliació fins La Vall d'Hebron (recordem que sense l'accident del Carmel aquestes estacions fa uns tres anys, com a mínim, que estarien operatives), i d'altres 6 unitats de tren 5000 van anar per la millora de frequències i ampliació de la línia 3 fins a Trinitat Nova. El que ara passa és que amb la ampliació de frequències que hi ha hagut, provablement ens quedem curts en les previsions inicials. Cal tenir present que a part de les tres noves estacions construïdes més a munt d'Horta, hi haurà l'any vinent la intercalada entre Collblanc i Pubilla Cases. Anirem malament amb un màxim de 30 trens dins del caroussel. L'ùnic què s'em acut és enviar algún 5000 de la Línia 3, ó bé algún 9000 dels que per ara sobren de la línia 9-10). Les preses per desenpallegar-se dels 1000 i 1100 les pagarem els usuaris; i que vaigin encarregant més 9000. Ja en hi ha una nova tongada per ampliar la primera comanda, doncs una segona.\nPosats a dir-la grossa encara ens queden dues composicions més......la del 1100 i la del 300.\n122-042-132 l’ha editat per darrera vegada el dia: Dimarts 22/06/2010 23:56, en total s’ha editat 2 vegades.\nEntrada Autor: Glac58 » Dimarts 22/06/2010 23:28\nJo suposo que enviaran els 6 5000 que te la L3 cap a la L5 i a la L3 9000, aixi que crec que hi ha alguna comanda de 9000 fijo\nEntrada Autor: Miquel » Dimecres 23/06/2010 8:38\nPoden fer el mateix sense treure cap 5000 de L3.\nDe totes maneres, cal recordar que L5 va saturada, i que en hores punta, fa parades intermitges als tunels.\nPenseu que a Horta, s'acumulen 3 trens, enmitg del tunel 1, i probablement un altre a Vilapicina.\nAmb la prolongació, a Horta només hi podran estar 2 trens i al mitg del tunel cap.\nNo crec que es redueixi la freqüència, però el que s'eliminarà es la gran quantitat de trens a Horta-Vilapicina.\nI desconec com està el tema a Cornellà.


POLÍTICA - 13/02/2020 11:18 / ACN / Redacció\nURGENT: L'emocionant piulada del President Puigdemont a Jordi Cuixart per la rebuda a la seva empresa\nJordi Cuixart ha apostat per seguir treballant per "l'amnistia i la llibertat" i ha agraït els seus empleats el suport que li han transmès en els darrers dos anys i l'esforç que han fet garantir la supervivència de l'empresa Aranow, de la qual n'és propietari. "Hem demostrat que som un equip", ha apuntat el president d'Òmnium visiblement emocionat davant una vintena de treballadors.\nTal com us hem EXPLICAT AQUI, Cuixart ha estacat que "Hem mantingut els llocs de treball sense renunciar a ser el que som". Cuixart ha sortit aquest dijous de la presó fent ús per primer cop de l'article 100.2 que la Junta de Tractament de Lledoners va concedir-li el passat 6 de febrer. Es tracta d'un permís que els presos classificats en segon grau poden demanar per anar a treballar i fer voluntariat.\nEl President Carles Puigdemont ha felicitat Jordi Cuixart per la seva sortida en llibertat, encara que sigui una llibertat molt limitada. Li ha donat el seu escalf i ha valorat molt positivament com es deu sentir després d'haver-se retrobat amb els seus treballadors.\nParaules clau: PRESIDENT CARLES PUIGDEMONT JORDI CUIXART EMPRESA


L'exposició Amnistia Ara! fa parada al Raval - Diari de Terrassa\nL’exposició Amnistia Ara! fa parada al Raval\nEl Raval de Montserrat ha acollit aquest matí l’exposició Amnistia Ara! d’Òmnium Cultural. La mostra, que va ser presentada a Barcelona el 16 d’octubre amb motiu del tercer aniversari de l’empresonament de Jordi Cuixart i Jordi Sànchez, ha començat a voltar pel territori català aquesta setmana.\nLa instal·lació està formada per “50 fotografies que representen les 2.850 persones represaliades des de la tardor del 2017”, expliquen des d’Òmnium. Està composta per 200 cel·les amb 1.600 barrots fets amb boli?grafs, que es poden anar enretirant i “alliberar” així les persones represaliades. A la vegada, serveixen per signar i donar suport a la carta que el Jordi Cuixart va enviar a Pedro Sánchez, el passat 16 d’octubre, en què el president d’Òmnium Cultural insta al president del govern espanyol a reconsiderar la tramitació de la petició de l’indult per als presos polítics catalans, tot considerant que l’amnistia és l’únic instrument per posar el comptador a zero i que permet afrontar d’una vegada per totes un diàleg sense condicions i una negociació honesta per resoldre el conflicte.


Vuit de cada 10 estudiants d'instituts ha presenciat insults LGTBIfòbics segons un estudi\nPublicat 5/11/2019 15:54:10 +01:00CET\nEl tercer sector reclama més recursos per visibilitzar la LGTBIfòbia\nUn 80% de l'alumnat d'instituts ha presenciat insults a persones LGTBIfòbiques i un 12% reconeix haver-los fet, segons un estudi de l'Observatori contra l'Homofòbia amb 300 estudiants de centres de Manresa (Barcelona).\nL'estudi forma part del dossier 'La LGTBIfòbia entre nens i adolescents. Una problemàtica social a resoldre', que s'ha presentat aquest dimarts en una jornada de la Taula del Tercer Sector, i també assenyala que un 70% dels enquestats ha presenciat rumors i comentaris pejoratius, per un 12% que diu haver participat.\nUn 50% dels estudiants diu haver presenciat burles en relació amb l'orientació sexual, i un 8% assegura haver-les fet, i un 20% diu haver presenciat pallisses i un 2% haver-ne participat.\nL'informe alerta del perill d'individualitzar aquesta problemàtica social, tant de les persones assetjades com dels assetjadors, i considera imprescindible implantar programes i accions específiques que tractin l'assetjament escolar per orientació sexual, identitat o expressió de gènere i que ofereixin més suports als agents educatius.\nEl dossier constata que la LGTBIfòbia entre nens i adolescents és un "fenomen complex i divers que està en plena ebullició", i ha considerat que és el principal motiu per a l'insult, la burla o el rebuig als centres educatius, no només a Catalunya sinó a Europa.\nUna de les conclusions de l'informe és que es disposen de poques dades sobre l'assetjament sexual per orientació sexual, identitat o expressió de gènere, cosa que dificulta "dimensionar el problema" i poder adequar i millorar les polítiques de lluita.\nEl dossier ha fixat una sèrie de carecterístiques de la LGTBIfòbia entre nens i adolescents com són la invisibilitat i dificultat de comunicació, el perill de la "normalització" de l'homofòbia i la manca de xarxes de suport.\nAbans de res això, la Taula del Tercer Sector i la Plataforma d'Infància de Catalunya (Pincat) han reclamat més recursos econòmics per fer front a la prevenció, detecció i intervenció de l'assetjament sexual per orientació sexual.\nTambé han demanat més recursos humans per formar persones capacitades en el treball en aquesta problemàtica, assegurar una xarxa de professionals que treballin tant en el context educatiu com en el social, la necessitat d'un acompanyament psicosocial i emocional i obtenir estadístiques sobre aquesta problemàtica social, coordinant-se per aconseguir un registre el més homogeni possible.


2012 Novembre 05 « CINE FÒRUM\nIràn. 1979. Una revolució popular esclata i fa que la població assalti l’embaixada americana segrestant a totes les persones que s’hi troben a dins. Sis d’aquestes persones, però, aconsegueixen escapar i amagar-se a la casa de l’embaixador de Canadà. Tony Mendez, agent de la CIA, elabora un pla per treure’ls del país sense que els enxampin; fer-los passar per un equip de rodatge d’una pel·lícula de ciència-ficció: ARGO. El més curiós de tot, que està basada en una història real.\nLa tercera pel·lícula de Ben Affleck com a director, després de ‘Adiós pequeña, adiós’ i ‘The town‘, barreja hàbilment diferents gèneres; des de la comèdia al drama i, sobretot, el thriller polític. Destaca la seqüència inicial de l’assalt a l’embaixada amb aquella manca de música i aquells silencis que ho diuen tot; l’autocrítica i la ironia al voltant del funcionament real de Hollywood; i un tercer acte efectiu però que s’allunya una mica de la realitat en la que està basada la història; una llicència que està més que permessa segons el seu director. També és cert, però, que en alguns moments sembla que ens estiguin explicant una història que s’aguanta amb pinces.\nBen Affleck és un d’aquells actors que fan el pas a la direcció i es troben en un paper on sembla que encaixen millor i crec que Affleck ha trobat el seu lloc en el món cinematogràfic. Igualment, reconec que executa un paper protagonista d’allò més correcte. A més, està acompanyat per un grup de secundaris molt potent: John Goodman, Bryan Cranston i el guanyador de l’Oscar per ‘Little Miss Sunshine‘ Alan Arkin.\nResumint, una bona opció per anar al cinema per a aquells a qui agradin les pel·lícules amb rerefons polític i amb una història interessant.\n5 Novembre 2012 Posted by Crític de cine | thriller\t| Alan Arkin, Ben Affleck, Bryan Cranston, John Goodman | 3 comentaris


Situat al sud-est del nucli urbà de la població de Boadella, a escassa distància del terme pel camí que porta al puig Penjat. Edifici aïllat de planta rectangular, format per dos cossos adossats, i construït en una zona en pendent. Presenten les ...\nSituat al nord-oest del nucli urbà del veïnat de les Escaules, integrat al municipi de Boadella. Ledifici està situat al marge de llevant del riu la Muga. Es tracta dun edifici de planta rectangular, amb la coberta de teula de dues vessants i dis ...\nEl Molí den Miró és una obra de Boadella i les Escaules inclosa a lInventari del Patrimoni Arquitectònic de Catalunya. Situat a llevant del nucli urbà del veïnat de les Escaules, integrat al municipi de Boadella. Ubicat al peu de la carretera GIV ...\nSituat al nord-est del nucli urbà de la població de les Escaules, la qual forma part de Boadella. El molí està situat al costat de la carretera GIV-5042, tocant el curs de la Muga. Conjunt de planta en forma dL format per dos edificis diferenciat ...\nSituat al nord-est del nucli urbà de la població de les Escaules, la qual forma part del municipi de Boadella. El pont se situa damunt de la Muga i dóna pas la carretera GIV-5042 que connecta Boadella amb les Escaules. Es tracta duna estructura r ...\nSocietat la Caritat és un edifici del municipi de Boadella i les Escaules inclòs en lInventari del Patrimoni Arquitectònic de Catalunya.\nSocietat Unió Escaulenca és un edifici del municipi de Boadella i les Escaules inclòs en lInventari del Patrimoni Arquitectònic de Catalunya.\nCasal amb teulada a dues aigües situat en un petit turó. Està envoltat per una paret de tanca que sobre en un portal, larc del qual rebaixat lleugerament, és de pedra sorrenca, de tan sols uatre peces. la dovella clau de l portal trobem inscrita ...\nCan Gustí és un antic corral habilitat com a casa de turisme rural de Borrassà. Ledifici és unaobra inclosa a lInventari del Patrimoni Arquitectònic de Catalunya.\nEdifici aïllat situat en una plaça a prop de lesglésia, i que suneix la resta de construccions més modernes a través de dos murs cadascun dels quals té dues grans portes amb arc rebaixat. Aquest edifici consta de planta baixa i dos pisos i manté ...\nEdifici entre mitgeres situat al carrer que porta a Creixell de grans dimensions. És una casa que ha estat rehabilitada recentment, però encara conserva lestructura original i alguna de les seves obertures. La casa és de planta baixa, un pis i go ...\nEdifici situat al centre del poble, amb dos cossos ben diferenciats. El primer és de planta baixa i un pis amb la coberta dues vessants amb paredat de pedres sense escairar i amb les obertures amb carreus força ben treballats. En una de les llind ...\nCasa cantonera situada al centre del poble, de planta baixa i un pis i golfes i coberta terrassada Tota la façana està arrebossada i no podem veure el paredat original, exceptuant la cantonada carreuada La planta baixa té tres obertures, dues de ...\nLa Casa al carrer de Dalt, 10 és una obra de Pontós inclosa a lInventari del Patrimoni Arquitectònic de Catalunya. Situada dins del nucli urbà de la població de Pontós, a lextrem sud-est del nucli urbà, formant cantonada amb els primers edificis ...\nCasa cantonera situada al centre del poble, de planta baixa i dos pisos i amb la coberta terrassada. La casa conserva el seu paredat original, de pedres sense escairar. La planta baixa té la porta daccés en arc rebaixat, de grans dimensions. Tote ...\nCan Cortada era coneguda per la població de lindret com a" caseta dels civils”, indret on la Guardia Civil portava a terme lintercanvi de presoners, entre les presons de Figueres i Girona, i tasques de vigilància dun camí tant important com era e ...\nL Ajuntament de Bàscara és un edifici del municipi de Bàscara inclòs en lInventari del Patrimoni Arquitectònic de Catalunya. Situat dins del nucli antic de la població de Bàscara, la banda sud-est del terme i delimitat entre el carrer del Mar i e ...\nLa Casa a lavinguda Alt Empordà i carrer Ample és una obra de Bàscara inclosa a lInventari del Patrimoni Arquitectònic de Catalunya. Situada dins del nucli urbà de la població de Bàscara, a lextrem sud-est del terme, formant cantonada amb el carr ...\nSituada dins del nucli urbà de la població de Bàscara, a lextrem sud-est del terme. Edifici aïllat de planta quadrada, amb la coberta de teula de quatre vessants, envoltat de jardí. Està distribuït en planta baixa i pis, i presenta un petit cos a ...\nLa Casa al carrer de lEsglésia, 1 és una obra de Bàscara inclosa a lInventari del Patrimoni Arquitectònic de Catalunya. Situada dins del nucli urbà del petit poble dOrriols, ubicat al sud del terme de Bàscara al qual pertany.\nSituada dins del nucli urbà de la població de Bàscara, en el límit amb el nucli antic de la població, delimitat entre els carrers Gispert i Parets. Edifici entre mitgeres de planta rectangular, format per dos cossos adossats, amb la coberta de te ...\nLa Casa al carrer Major, 12 és una obra amb elements eclèctics de Bàscara inclosa a lInventari del Patrimoni Arquitectònic de Catalunya. Situada dins del nucli antic de la població de Bàscara, formant cantonada entre el carrer Major i la travesse ...\nSituada dins del nucli antic de la població de Bàscara, al tram inicial del traçat del carrer Major. Edifici entre mitgeres de planta rectangular, amb la coberta de teula de dues vessants i distribuït en planta baixa, dos pisos i golfes. Totes le ...\nSituada dins del nucli urbà de la població de Bàscara, en el límit amb el nucli antic de la població, delimitat pels carrers Parets, Joan Reglà i Sant Sebastià. Edifici cantoner de planta rectangular, amb la coberta de teula dun sol vessant i ter ...\nLa Casa al carrer Ponent, 1 és una obra dOrriols, al municipi de Bàscara, inclosa a lInventari del Patrimoni Arquitectònic de Catalunya.\nSituada a lest del nucli urbà de la població de Bàscara i al nord del petit poble de Calabuig al qual pertany. Es troba al costat dels molins nou i vell, del riu Fluvià i del rec del Molí. Shi accedeix pel camí del Molí, des de la GI-622. Edifici ...\nLes Escoles municipals és una escola de Bàscara. Situades la banda sud del nucli urbà de la població de Bàscara, a lavinguda de lAlt Empordà. Ledifici és una obra inclosa a lInventari del Patrimoni Arquitectònic de Catalunya.\nEl Mas Soler és una masia de Bàscara inclosa a lInventari del Patrimoni Arquitectònic de Catalunya. Situat al sud-oest del nucli urbà de la població de Bàscara, a poca distància del veïnat de Sant Miquel de Terrades i al peu del camí de Sant Nicolau.\nSituat a lest del nucli urbà de la població de Bàscara i al nord del petit poble de Calabuig al qual pertany. Molt proper la central hidroelèctrica, al molí nou i al riu Fluvià. Shi accedeix pel camí del Molí, des de la GI-622. Edifici de planta ...\nSituat a lest del nucli urbà de la població de Bàscara i al nord del petit poble de Calabuig al qual pertany. Molt proper la central hidroelèctrica, al molí vell i al riu Fluvià. Gran casal de planta rectangular, format per diversos cossos, amb p ...\nSituat la banda de llevant del petit nucli urbà de Calabuig, dins la població de Bàscara la qual pertany. El conjunt està delimitat per lantic camí a Figueres i presenta accés des del carrer de la Mosca. Es tracta dun conjunt format per dos porta ...\nSituat dins del nucli urbà de la població de Bàscara, al bell mig del terme, en el solar on sestà edificant la plaça Catalunya. Es tracta duna torre de planta hexagonal, distribuïda en dos cossos diferenciats i coberta amb una cúpula també hexago ...\nSituada dins del nucli antic de la població de Bàscara, a lextrem nord del terme, al costat de lesglésia parroquial de sant Iscle i santa Victòria. Edifici aïllat de planta rectangular, format per tres cossos adossats, amb jardí lateral. El cos p ...\nSituada la part més alta del nucli urbà del poble dOrriols, ubicat al sud del terme de Bàscara al qual pertany. Temple duna sola nau amb absis semicircular sobrealçat capçat a llevant i capelles laterals. La volta de la nau és de canó, lleugerame ...\nSituada dins del nucli antic de la població de Bàscara, a lextrem nord del terme corresponent amb la zona més alta de la vila, damunt del riu Fluvià. Església duna sola nau rectangular amb absis poligonal i capelles laterals. La nau està coberta ...\nCan Torrà és una casa del municipi de Cabanelles inclosa en lInventari del Patrimoni Arquitectònic de Catalunya. Situada a linici del nucli urbà de la petita població de Cabanelles, al carrer de lArc.\nCan Trullol és una casa a linici del nucli urbà alt-empordanès de Cabanelles, formant cantonada entre els carrers de lArc i de Lladó. Està inclosa en lInventari del Patrimoni Arquitectònic de Catalunya. Edifici de grans dimensions, amb jardí dava ...\nCasamor és un edifici del municipi de Cabanelles inclòs en lInventari del Patrimoni Arquitectònic de Catalunya. Possiblement són les restes del convent de Sant Romà de Casamor.\nL Hostal de la Costa és un antic hostal del terme municipal de Cabanelles, a lAlt Empordà, en territori del poble de Queixàs. Està situat al peu de lactual carretera A-26 i el Rec de Can Torbany, queda al sud-est de la masia de la Costa, al sud-o ...\nSituat al nord-oest del nucli urbà de la població de Cabanelles, en el veïnat de Solà de Badós, al nord de Sant Martí de Sesserres. Edifici aïllat format per diversos cossos adossats que li proporcionen una planta força irregular. El volum princi ...\nSituada dins del nucli urbà de la població de Cabanes, la banda de migdia del nucli antic i formant cantonada entre la plaça de lAjuntament i el carrer Sant Isidre. Edifici cantoner de planta rectangular, amb la coberta de quatre vessants i distr ...\nSituat dins del nucli urbà de la població de Cabanes, a ponent del nucli antic, amb la façana principal al carrer del Canal. Edifici de planta rectangular, format per dos cossos adossats, amb la coberta de dues vessants i distribuït en planta bai ...\nSituada dins del nucli urbà de la població de Cabanes, al bell mig del terme, formant cantonada entre els carrers Canal i Tetuan. Es tracta duna porxada situada als baixos dun edifici de planta rectangular. Està formada per vuit arcs de mig punt ...\nEdifici aïllat que ocupa tota una parcel la que fa cantonada, amb les quatre façanes visibles; dues, la façana nord i oest, que donen als carrers; i dues que donen a linterior de lilla. La coberta és de pavelló de teules àrabs, amb carener de raj ...\nCasa burgesa destil neoclàssic, habitatge familiar dels Rahola, que ocupa una cantonada, entre la Plaça des Poal i el carrer Horta den Sanés. Es tracta dun habitatge amb planta baixa i dos pisos, amb la coberta plana. Les obertures estan ordenade ...\nEls Apartaments des Pianc és una obra de Cadaqués inclosa a lInventari del Patrimoni Arquitectònic de Catalunya. Estan situats dins del nucli urbà de la població, am la façana principal al carrer des Pianc, davant es Poal. També presenta façana a ...\nLa Barraca den Llimó és una barraca del municipi de Cadaqués inclosa en lInventari del Patrimoni Arquitectònic de Catalunya. Situada a lextrem meridional de lilla de sArenella, davant de la platja i veïnat del mateix nom, i de la veïna platja Con ...\nBarraca den Robés és un conjunt de dues barraques de pedra seca del municipi de Cadaqués incloses en lInventari del Patrimoni Arquitectònic de Catalunya. Estan situades a loest del nucli urbà de la població de Cadaqués, la sureda den Xirau, vessa ...\nSituada la Cala Culip, al sector occidental. Barraca de planta rectangular de dimensions considerables, amb teulada a una sola vessant. La porta, rectangular, sobre al mur meridional i només hi ha una minúscula finestra a llevant. Laparell constr ...\nSituada dins del nucli antic de la població, la plaça des Portitxó, en el límit entre la platja Gran i linici de la riba des Poal. Edifici entre mitgeres de planta rectangular, destinat a habitatge unifamiliar. El sector original de la construcci ...


Èxit del Parc de Nadal a l’aire lliure de Tàrrega, que frega les 10.000 visites | Ràdio Tàrrega\nÈxit del Parc de Nadal a l’aire lliure de Tàrrega, que frega les 10.000 visites\nCada dia mig miler d’infants gaudeix de les propostes lúdiques i formatives que han omplert el Reguer, l’Espai Fassina i la plaça de les Nacions Sense EstaT · La regidoria de Cultura, organitzadora de la proposta, destaca la bona resposta de la ciutadania\nEl Parc de Nadal de Tàrrega ha tancat avui dimarts la seva 35a edició amb una valoració molt positiva tant pel que fa a l’alta afluència de públic com a la qualitat de les propostes que han integrat la programació, bona part de la qual s’ha desenvolupat a cel obert. La Regidoria de Cultura ha comptabilitzat gairebé 10.000 visites entre petits, joves i adults acompanyants del 27 de desembre al 4 de gener. En relació a l’anterior convocatòria, celebrada fa dos anys ja que l’any passat es va haver de suspendre a causa de la pandèmia, el saló de la infància de la capital de l’Urgell ha mantingut l’èxit de convocatòria, tornant a esdevenir una de les principals cites del calendari de festes al territori. Cada dia mig miler d’infants ha gaudit de les propostes que oferia el Parc, enguany convertit en un gran espai d’aventura i activitats a l’aire lliure.\nCarlos Vílchez, regidor de Cultura, ha posat de relleu la bona resposta de la ciutadania vers el nou format de l’activitat. “Al nostre entendre, ha estat un gran encert haver pensat i organitzat quasi tot el Parc de Nadal al carrer, perquè ha permès desenvolupar les activitats amb una certa normalitat, a més de donar i transmetre sensació de seguretat a les famílies i a la ciutadania en general. A més a més, el bon temps hi ha acompanyat”, ha afirmat Vílchez.\nDes del passat 27 de desembre fins avui, la Regidoria de Cultura ha ofert a infants, joves i famílies una vintena d’activitats amb tallers, atraccions, ponis i rucs, circ, un circuit de vehicles elèctrics o un altre per a bicicletes repartits entre el Reguer, l’Espai Fassina i la plaça de les Nacions Sense Estat. Un dels plats forts d’aquesta edició del saló infantil ha estat el gran circuit d’aventura habilitat al parc del Reguer, que incloïa una tirolina d’anada i tornada, un circuit de ponts i un rocòdrom. Justament aquesta ha estat una de les propostes que més èxit ha tingut entre els assistents, així com el circuit de bicicletes instal·lat a la plaça de les Nacions Sense Estat. Val a dir que el circuit romandrà accessible fins el proper dia 10 de gener per tal que infants i joves en puguin gaudir lliurement. Altres al·licients del 35è Parc de Nadal han estat tallers de tota mena, com la proposta d’Andròmina que aquest dilluns i dimarts permetia als infants crear la seva pròpia joguina a través d’objectes quotidians, el passatge del terror organitzat pels joves de l’Agrupament Escolta de Tàrrega, els circuits de vehicles elèctrics o les atraccions instal·lades a l’Espai Fassina, entre altres.


Regulació de la regeneració de les fibres nervioses sensorials després d’una lesió | Orbital40\nGener 29, 2016 - Altres - Tagged: CIBERNED, INc-UAB, recerca, regeneració de les fibres nervioses sensorials, UAB\nDesprés d’una lesió de nervi perifèric les neurones posen en marxa mecanismes que permeten regenerar els axons sensorials, per tal d’intentar recuperar la seva funció. Malgrat tot, en la majoria dels casos la recuperació funcional és insuficient i es produeixen alteracions en el processament de la informació. Aquesta recerca demostra que l’alteració dels nivells de clor intracel·lular afecta la regeneració de les fibres responsables de conduir sensacions de tacte i de posició, sense afectar la regeneració de les que condueixen sensacions de dolor i temperatura.\nDesprés d’una lesió de nervi perifèric les neurones posen en marxa mecanismes que permeten a la cèl·lula tornar a un estat pro-regeneratiu i estendre els axons tallats, de manera que aquests puguin reinnervar i reconnectar amb les dianes perifèriques, per tal d’intentar recuperar la seva funció.\nTot i així, en la majoria dels casos la regeneració dels axons sensorials no es produeix de forma prou eficient ni quantitativament ni selectivament pel que fa a les diferents categories de processament de la informació sensorial (tacte, temperatura, dolor…), donant com a resultat una insuficient recuperació funcional i alteracions en el processament de la informació, particularment com el dolor neuropàtic.\nFigura 1: L’administració de Bumetanide (inhibidor de l’activació del co-transportador de clor sodi i potassi de tipus 1 (NKCC1)), afecta exclusivament el creixement i la regeneració de les fibres mielíniques (NF-200+).\nPer tal de poder millorar la capacitat regenerativa de les fibres nervioses sensorials de manera selectiva, és essencial entendre quins són els mecanismes subjacents que regulen la regeneració de diferents tipus de neurones específicament. En aquest treball, utilitzant tècniques in vivo i in vitro, s’ha demostrat que l’alteració dels nivells de clor intracel·lular (un ió essencial pel que fa a la modulació de l’activitat elèctrica de les neurones) mitjançant la modulació del co-transportador de sodi, potassi i clor de tipus 1 (NKCC1), afecta de manera específica i selectiva la regeneració de les fibres sensorials mielíniques, responsables de conduir sensacions de tacte i de posició, sense afectar la regeneració de les amielíniques, que condueixen sensacions de dolor i de temperatura.\nA més, els nostres resultats també mostren que l’activació d’un subtipus de quinases activades per mitogen (MAPKs), concretament les c-Jun N-Terminal (JNKs), després de la lesió és el mecanisme responsable pel que fa a la regulació del co-transportador NKCC1.\nEn resum, en aquest treball demostrem que mitjançant la modulació específica de les quinases JNKs podem alterar de manera selectiva la regeneració i el creixement de les fibres nervioses sensorials, obrint una nova via d’investigació per millorar de forma controlada la recuperació funcional en lesions dels nervis perifèrics


Avui es ratifica al Consell de Ministres l’Acord Social en Defensa de l’Ocupació, aprovat ahir, que prorroga els ERTO per força major fins el 30 de juny de 2020.\nLes empreses que puguin recuperar parcialment la seva activitat podran procedir a la incorporació de persones treballadores, afectades per ERTO, prioritzant els ajustos en termes de reducció de jornada. Aquestes empreses han de comunicar a l’autoritat laboral la renúncia total, si escau, a l’ERTO en un termini de 15 dies i al SEPE les variacions en les dades dels treballadors inclosos en aquest expedient.\nL’acord també modifica la disposició addicional sisena del RDL 8/2020, de 17 de març, que garanteix el compromís de manteniment de l’ocupació, per part de les empreses, en un termini de 6 mesos des de la represa de l’activitat, entenent com a tal la reincorporació al treball efectiu de persones afectades per l’expedient, tot i que aquesta sigui parcial o només afecti part de la plantilla.\nEs manté l’exoneració de les quotes a la Seguretat Social per a les empreses que continuïn en ERTO de força major total, que serà del 75% pera empreses de 50 treballadors o més.\nS’introdueix una nova categoria d’ERTO per a les empreses que puguin reiniciar l’activitat, l’ERTO de força major parcial, que durarà fins el 30 de juny. Fins a aquesta data, les empreses poden combinar treballadors en activitat i suspesos i hi haurà exoneracions en les quotes per a tots.\nLes exempcions seran més grans per als empleats que tornin a l’activitat\nExempcions del 85% i del 70% en les cotitzacions meritades al maig i al juny, respectivament, per als treballadors que reprenguin l’activitat.\nExempcions del 60% i del 45% en les cotitzacions meritades al maig i al juny, respectivament, per als que continuïn suspesos.\nEmpreses de 50 treballadors o més:\nExempcions del 60% i del 45% en les cotitzacions meritades al maig i al juny, respectivament, per als treballadors que reprenguin l’activitat.\nExempcions del 45% i del 30% en les cotitzacions meritades al maig i al juny, respectivament, per als que continuïn suspesos.


Castelló de Rugat rep l'exposició #InSostenible\nEl passat divendres, 21 de setembre, a les 20 hores, el Fons Valencià per la Solidaritat va fer una nova parada en la seua gira pels pobles valencians. En aquesta ocasió va ser Castelló de Rugat el municipi escollit per presentar l'exposició #InSostenible. Camí cap a la sostenibilitat . A l'acte inaugural a la Casa de Cultura del municipi de la Vall d'Albaida, van participar la presidenta i el gerent del Fons Valencià Xelo Angulo i Esteve Ordiñana, així com l'alcalde de Castelló de Rugat, Antonio Esquinas.\nEn la presentació d'aquesta exposició, tant Angulo com Ordiñana ressaltaren la presència de Castelló de Rugat al Fons Valencià, d'on és membre des de 1996. I a més, expressaren la seva gratitud per l'acollida que sempre rep el Fons quan es trasllada al municipi. "Castelló de Rugat porta més de 20 anys al Fons i és un exemple de poble solidari", afegí Xelo Angulo.\nPer la seva part, l'alcalde de Castelló de Rugat va agrair la tasca i el compromís del Fons en matèria de solidaritat "perqué les polítiques o són solidàries o no són polítiques" segons Esquinas. I és que en els darrers anys el Fons ha aconseguit que més de 110 municipis de la Comunitat Valenciana, de tots els colors polítics, formen part d'aquesta associació per a la cooperació i el desenvolupament sostenibles.\nAmb aquesta exposició, el Fons Valencià vol donar a conèixer i sensibilitzar la població valenciana sobre quins són els Objectius de Desenvolupament Sostenible (ODS) i la importància de la seua participació per tal d'aconseguir-los. Segons Angulo, "l'aliança entre la Generalitat i el Fons Valencià, ens permet ser optimistes. Perquè podem estar canviant el món del futur en aquests moments, per que, per exemple, un xiquet a l'Àfrica puga gaudir de les mateixes oportunitats que un xiquet a Europa".\nEn la presentació es va incidir en l'ODS número 12: que tracta la producció i el consum sostenibles i com enfortir-nos amb la presa de consciència al voltant dels hàbits de consum responsables mitjançant actuacions concretes. De fet, l'exposició comença amb una sèrie de qüestions prèvies que ens conviden a reflexionar. Un exemple és el tipus de roba que comprem, si afavoreix més o menys la sostenibilitat o què fer amb aquella que ja no s'utilitza.\nA més, a la mateixa Casa de Cultura de Castelló de Rugat, es podrà gaudir d'una sèrie d'activitats proposades pel Fons Valencià i l'Ajuntament. Entre aquestes activitats cal destacar el taller que tindrà lloc el dijous, 27 de setembre, amb el títol "Sóc conscient de quin consum faig?". Un taller dirigit als i les alumnes de l'Institut d'Educació Secundària, Manuel Sanchis Guarner.\nLa campanya #InSostenible a Castelló de Rugat continuarà divendres 28 de setembre amb l'actuació de la contacontes Elisa Matallín que aprofundirà amb el tema de la producció i consum responsables amb la teatralització del conte "Vamos a buscar un tesoro" de Janosch. La representació pretén conscienciar de la urgència de canviar els hàbits i la forma de consum per no acabar amb el planeta. Així com fer partícips als ajuntaments i als ciutadans per què juguen un paper clau per eradicar la pobresa i complir els objectius de l'Agenda 2030 de l'Assemblea de les Nacions Unides.


Festes d'aniversari infantil: Celebracions per a xiquets a preu d'adults [Pàg. 1 de 3] | Revista | EROSKI CONSUMER\nNo alcen un pam de terra i ja tenen una vida social agitada. Comencen amb l'assistència a l'aniversari dels cosins i, ja a escola, no hi ha setmana en la seua ajustada agenda en què el calendari no anuncie una festa infantil. Això suposa estrènyer-se el cinturó i, moltes vegades, ajustar el pressupost familiar, sobretot quan coincideixen més de tres aniversaris en un mateix mes i es convida diversos xiquets. Per descomptat, cada un porta el seu regal perquè està mal vist cantar l'"aniversari feliç" amb les mans buides, un costum que implica una despesa mínima de 10-15 euros, ja que trobar un regal acceptable per menys diners és força complicat. Amb tot, és una quantitat molt modesta si la comparem amb l'esforç, no només físic sinó econòmic, que suposa per als pares "amfitrions" organitzar la festa d'aniversari dels fills.\nA l'organització de la festa cal afegir el regal pertinent: una bicicleta, una casa de nines, una consola de joc, un cotxe teledirigit o el seu primer ordinador. Fer feliços els més menuts en l'aniversari del seu naixement pot suposar un desemborsament d'entre 150 i 400 euros, regals inclosos. Una altra qüestió no menys important és on celebrar-ho. A casa o a fora? Als últims anys, les opcions per a festejar un aniversari s'han multiplicat. Es pot celebrar en un restaurant, amb animador o sense, en un parc d'oci on els xiquets juguen a gust i després berenen; en un parc d'atraccions; al zoo o, fins i tot, en una perruqueria infantil, en la qual a més de berenar, els xiquets es poden disfressar i maquillar, o fer-se el lot complet: perruqueria, maquillatge i manicura al mateix temps que participen en un concurs de dibuix. Si la celebració té lloc a casa, els pares saben que hauran de torejar amb els xiquets, en molts casos fins a l'extenuació, encara que té l'avantatge de ser una festa més íntima i personal. I el que és més important per a l'economia familiar, es pot preparar amb un pressupost inferior al que requereixen les modalitats anteriors.\nEl capítol de les despeses es completa amb un altre petit detall, els caramels i la resta de llepolies per als companys de la classe i de les activitats extraescolars. Si s'opta per "bosses d'aniversari", el detall pot oscil·lar entre 25 i 70 euros, depenent de les llepolies i, per descomptat, del nombre de xiquets.\nAnar a la següent pàgina: Festes per a tots els gustos... i butxaques >>


Un militar deixa una granada a casa perquè la seva dona no es porti els mobles\nRedacció Catalunyapress | dijous, 31 de desembre de 2009\nUn militar de l'exèrcit peruà va col·locar una granada de guerra a la finestra del seu apartament per evitar que la seva dona es portés els seus mobles després d'unes disputes matrimonials, va informar el dimarts la policia peruana.\n"La granada tipus pinya posseïa un mecanisme que s'anava a activar en obrir-se la finestra, provocant una immediata explosió", va dir a la premsa un portaveu de la Unitat de Desactivació d'Explosius (UDEX) de la policia.\nEl cas va commocionar la matinada de dilluns a desenes de veïns d'un edifici al districte Lima de Sant Miquel, sector sud de Lima, que davant l'alarma van haver de sortir corrents dels seus apartaments després d'advertir un d'ells la instal·lació de l'explosiu.\nL'equip policial va aconseguir retirar la magrana, després de dues hores, i la va fer detonar sense causar danys personals.\nEl fiscal Ròmul Gutiérrez va assenyalar que el major de l'exèrcit Herrera Baca li va manifestar des de la ciutat de Tumbes (nord) que havia col·locat l'artefacte amb una finalitat dissuasiva i per problemes familiars i personals amb la seva dona.\nLa policia investiga el militar que seria denunciat pel delicte de tinença il·legal d'armes.


El sistema educatiu català, en la seva tradició de renovació pedagògica constant i d’adequació a les necessitats del món actual, ha anat incorporant canvis pedagògics i tecnològics relacionats amb la innovació educativa amb l’objectiu de millorar l’aprenentatge de l’alumnat i donar resposta als nous reptes educatius.\nEn aquest marc, les escoles d’estiu han estat i són impulsores d’iniciatives per avançar en el concepte d’aprenentatge i, per tant, ofereixen oportunitats per fomentar la millora de l’activitat educativa i organitzativa dels centres i el desenvolupament dels seus projectes educatius.\nLes escoles d’estiu, com a espais de formació permanent i d’intercanvi d’experiències i projectes, proporcionen oportunitats per estimular la reflexió, la innovació i la renovació pedagògiques. També faciliten connexions entre docents i centres que permeten establir xarxes de cooperació per adequar-se a les noves necessitats educatives. Aquesta formació permanent de qualitat del professorat que ofereixen les escoles d’estiu, consegüentment, reverteix en una millora de l’educació dels nostres alumnes, que és, en definitiva, l’objectiu principal del nostre sistema educatiu.\nEn aquests moments de gran complexitat que com a societat estem vivint, volem agrair especialment la professionalitat de tots els agents implicats tant en l’educació dels nens i nenes, nois i noies, com en la formació dels docents. És justament en aquestes circumstàncies que volem recordar que el Departament d’Ensenyament ha estat i estarà sempre al costat de tots i cadascun dels docents que conformen la xarxa educativa del nostre país.\nVolem agrair, doncs, la implicació i el compromís de tots i cadascun de vosaltres com a grup de mestres i moviments de renovació pedagògica per seguir formant-vos a l’estiu, per adaptar-vos als canvis, per incorporar la innovació a les vostres aules i centres, i per la vostra implicació en l’educació de l’alumnat de Catalunya.\nEls millors desitjos per a una bona Escola d’Estiu 2018!


Fenologia i Meteorologia a l'Alta Segarra: Dades 3 d'abril de 2019\nEl dia ha estat tapat, amb boira matinal que s'ha desfet ràpidament i amb plugim molt feble al matí, i de nou a la tarda. Aquestes precipitacions van associades a un embossament d'aire fred en alçada que arriba des del nord, i que ens afectarà fins la nit.El cel es mantindrà tapat i plourà de forme feble a la major part del territori, ruixats més importants a les comarques del nord-est. De nit el front es començarà a allunyat amb obertura de clarianes, reforçament del vent i clara baixada de temperatures. Demà a la matinada les glaçades, en general febles, seran habituals a molts punts de l'interior, i demà durant el dia l'ambient serà fred amb intervals de núvols i algun ruixat al nord. Divendres cap al tard ens arriba un nou front per l'oest amb pluja que avançarà de ponent a llevant i que podria durar fins dissabte a la matinada.\nLes màximes del dia han baixat de forma clara i s'han ubicat entre els 10 i 15ºC, mentre que les mínimes han pujat i han anat entre els 6 i 10ºC, amb humitat elevada, visibilitat regular i vent fluix de mestral,


The Gaudí Research Institute (TGRI) i la Universitat de Barcelona us conviden a participar en el descobriment d’un nou Gaudí en el primer congrés mundial dedicat exclusivament a la recerca sobre la seva persona i obra.\nTGRI & UB us permetran descobrir la genialitat de Gaudí, l’home que va superar els límits de l’arquitectura de la seva època i va avançar els conceptes, mètodes i sistemes de l’arquitectura del segle XXI.\nAquest primer Congrés se centrarà en la Colònia Güell i de manera especial en l’església, l’estudi d’innovació arquitectònica més sorprenent del segle XX, el lloc on la creativitat de Gaudí va esclatar, el laboratori d’assaigs on va concebre les idees constructives i formals que posteriorment aplicaria a la resta de les seves obres i sobretot a la Sagrada Família, amb l’objectiu de forjar un nou model d’arquitectura. Caminar amb Gaudí des del seu taller fins a l’origen de les noves formes, conceptes i mètodes.\nGaudí és l’artista amb més obres declarades Patrimoni de la Humanitat per la Unesco:\nEntre les rareses i el fenomen del turisme hi trobem un artista global, un científic de l’art, un geni estudiat per grans personalitats i pioners de l’arquitectura contemporània i de les arts: Gropius, Le Corbusier, Van der Rohe, Guastavino, Lloyd Wright, Candela, Johnson, Otto, Foster, Niemeyer, Nouvel, Isozaki, Gehry, Miró i Dalí, entre d’altres.


L'alcalde en funcions, Roger Cerdà, va formalitzar la signatura d'un préstec de 1,8 milions d'euros amb el Banc de Sabadell per a cobrir el cost de la sentència condemnatòria pels sobrecostos de la Ciutat de l'Esport. En el darrer plenari ordinari de la legislatura, celebrat el passat 25 de maig, l'Ajuntament va acordar la concertació de l'operació de crèdit. Aquest préstec tindrà un import de 1.813.372,53 euros, operació que inclou els 1'3 milions de sobrecostos de l'obra més uns interessos de demora superiors als 400.000 euros. Els 1,8 milions d'euros s'han de pagar a Acciona el pròxim 30 de juny, com a conseqüència de l'acte del Tribunal Suprem desestimant el recurs de cassació que l'Ajuntament va interposar contra la sentència 224/2016 del TSJCV.\nDe manera paral•lela al compliment de les seues obligacions de pagament, l'Ajuntament va decidir exercir accions penals derivades de l'execució del contracte d'obra pública de la Ciutat de l'Esport. Aquesta decisió va ser aprovada pel plenari municipal el passat 30 de març. La pretensió es basa en un informe dels serveis jurídics municipals que proposa la reclamació d'accions penals pels sobrecostos de l'obra contra l'arquitecte municipal (aleshores, Antonio Vela), l'empresa contractista (Acciona Infraestructuras, S.A.) i la direcció facultativa de l'obra (IDOM lngeniería y Arquitectura S.A.).\nLes quantitats que reconeixen les sentències són 375.666,86 euros per obres executades i recollides en un projecte complementari, l'aprovació de les quals per part de l'Ajuntament no consta; 670.021,36 euros, més lVA, per treballs realitzats al marge del projecte original i del modificat, encarregades per la direcció facultativa; 62.549,70 euros, més lVA, corresponents a l'equipament de jocs "pitch & put", o de golf, instal•lació que actualment no existeix, i 24.124,72 euros, més lVA, en concepte de reparacions executades durant el període de garantia.


30-09-17 (Junior Masculí) Roquetes 100-47 CB Cubelles – Club Bàsquet Cubelles\n30-09-17 (Junior Masculí) Roquetes 100-47 CB Cubelles\nRoquetes –CB Cubelles 100-47\nEls de la casa van ser molt tous al inici del primer quart, van sortir desconcentrats i sobretot amb molt poca energia defensiva, per lo que això va repercutir amb força durant la resta del partit. En definitiva ens vam sentenciar a nosaltres mateixos des del primer quart, amb un parcial de 06-34 a favor del roquetes. En el segon quart el roquetes, ens va plantar una pressió 1-3-1 a tota la pista, amb un 2 al mig camp/bandes molt agoviant. Els cubellencs hi van caure un parell de vegades, però mica en mica amb passes i menys bot ho van treure força bé, per tant no va ser la causa de justificació per al resultat final.\nA partir de la segona part del partit els visitants (Cubelles) van decidir tornar a començar el partit de 0 , van començar a defensar i van manar en atac, i les coses començaven a sortir, van acabar el tercer període amb un parcial de 28-19, i finalment el quart acte amb un 14-14.\nNo tot es mèrit dels blaus, sinó que els de roquetes tenien molt d’encert des de la línia de 3 i van fer les coses bé des del primer moment, així doncs van aprofitar la nostres fatal entrada al partit.\nCoses a millorar: Les ganes i falta d’energia al inici del partit, la setmana d’entrenaments ha sigut bona tot i així els hi ha faltat motivació i esforç només començar, han agafat el ritme del partit a partir de la mitja part.\nCoses Positives: No s’han rendit tot i veure el resultat extravagant a la pantalla que ells mateixos han provocat, i han sapigut tirar endavant i acceptar l’error.\nPublicada el 2 octubre 2017 Por admin\n30-09-17 (Cadet Femení) DARDER&LUPGENS C.B. CUBELLES 21 – 63 A.E. BELLSPORT\n30-09-17 (Sènior Femení) CB CIC A – BAR LA NENA CB CUBELLES 53-57


La prosa de Brossa es publica per primera vegada en un únic volum\n3 min. Barcelona 17/10/2013 21:30\nL'obra completa en prosa de l'artista i poeta Joan Brossa es recull per primera vegada en un únic volum en el qual es recopilen 340 textos, com entrevistes, pròlegs, notes o presentacions, que han estat anotats i ordenats cronològicament.\nEl volum, titulat 'Prosa completa i textos esparsos' (RBA), editat per Jordi Rourera i a càrrec de l'especialista Glòria Bordons, conté alguns textos inèdits així com altres escrits que ja estaven inserits en els llibres 'Vivàrium', 'Anafil 2' i 'Alfabet Desbaratat'. Aquest volum exhaustiu recull l'obra més desconeguda de l'artista i permet contextualitzar tota la seva producció en prosa, cosa que, en paraules de Rourera, representa "molt més que la simple suma de tots els llibres que el precedeixen".\nJoan Brossa (1919-1998), un dels poetes avantguardistes catalans més destacats de la segona meitat del segle XX, és principalment conegut per la poesia i l'obra plàstica, encara que també té una ingent obra en prosa que, per la seva dispersió, és molt més desconeguda. Segons Bordons, la compilació de forma cronològica "no ha estat una tasca fàcil", ja que ha hagut d'ubicar molts escrits i textos que ha trobat a l'arxiu del Macba i en les carpetes on Brossa recopilava els seus documents.\nUn 15% dels documents inserits en el volum s'han extret de pamflets, tríptics o petites presentacions d'artistes o obres de teatre que mai abans no havien estat inclosos en cap publicació. "Podríem dir, per tant, que aquest volum és la col·lecció 'gairebé' completa de la producció de l'artista en prosa perquè amb Brossa ja se sap... va escriure molt i en molts llocs!", ha fet broma Bordons.\nPer l'especialista, la importància de l'obra rau en el fet que hi podem trobar tres tipus diferents de prosa: la prosa creativa, que sorgeix per iniciativa de l'artista com la que publica en la revista 'Dau al Set'; la prosa poètica, on Brossa explica per què escriu de la manera com ho fa, i, finalment, la prosa circumstancial, on s'inclouen els textos en els quals parla del món 'parateatral'. En conjunt, "el llibre proporciona una mirada sobre la Barcelona d'entre els anys 50 i 90 en la qual va viure Brossa, una època molt important a nivell cultural en el sentit més ampli", ha assegurat Bordons.\nRourera i Bordons van començar a treballar "de forma molt intensa" en el projecte del volum el març del 2012. Ara, "permet conèixer al complet la faceta més oculta de l'obra 'brossiana' i conté un índex onomàstic amb més de 2.000 noms i títols.\nJoan Brossa, en la presentació de 'Vivàrium', la seva primera compilació d'escrits en prosa, es referia a la seva escriptura no poètica com 'textos esparsos', i és per aquest motiu que Bordons i Rourera han decidit conservar la definició en el títol de la compilació.


Anna: de desembre 2009\nA partir del moment que des de les assignatures de GITIC i COED ens van comentar sobre la tasca que duríem a terme durant el semestre amb la creació d'un bloc de treball ja em va agradar la idea perquè a mi tot el que estigui relacionat amb les noves tecnologies m'agrada, em desperta la curiositat, l'interès i les ganes de fer coses. Vull afegir que amb aquest bloc he après a fer moltes coses que mai havia fet abans com inserir arxius d'àudio i vídeo al bloc, provar noves alternatives per a fer presentacions mitjançant Internet, etc.\nTambé m'ha servit com a diari d'aquestes assignatures ja que he pogut inserir al bloc tot allò que m'ha semblat més rellevant d'aquestes junt amb les activitats proposades per GITIC.\nAra bé, pel que fa GITIC, dir que per a mi escollir dues de les entrades del bloc és una mica difícil ja que personalment a mi m'agraden totes perquè totes m'han aportat alguna cosa nova però com he d'escollir dues destacaria l'entrada d'Aprenentatge i TIC i la de l'exercici d'edició audiovisual.\nLa primera, Aprenentatge i TIC, l'he escollit perquè aquest tipus d'activitats em semblen força interessants a l'hora d'aplicar les noves tecnologies a l'aula i a la vegada, ens poden servir en el nostre futur com a mestres. La segona, l'exercici d'edició audiovisual, l'escullo perquè el programa Pinacle em sembla una eina molt útil a l'hora d'editar vídeos i a més, editar el vídeo per a mi ha sigut una experiència molt enriquidora.\nDir, per finalitzar, que espero que us hagi agradat la meva petita aportació durant el semestre del meu bloc i desitjar-vos de tot cor, a alumnes i professors, que passeu bones festes i feliç entrada a l'any 2010!\nPublicat per Anna RdC a 13:50 0 comentaris\nPublicat per Anna RdC a 2:23 0 comentaris\nEtiquetes de comentaris: Per a tothom\nDesprés d'haver vist totes les exposicions de territori, m'agradaria anar enrere i recordar una de les exposicions que va tenir lloc el passat dimarts dia quinze de setembre a la sessió de primera hora: "Pallassos sense fronteres". Em va agradar molt el tema escollit i m'ha fet recordar que l'essència de la vida és la felicitat i unida a aquesta la rialla. La vida no té sentit sense la felicitat. I com no, poder fer riure a aquells nens que ho necessiten perquè han passat situacions de crisi a qualsevol part del món és una acció commovedora.\nSobretot vull ressaltar que el que em va emocionar molt va ser el visionat de l'anunci que us deixo a continuació.\nPer finalitzar, us deixo amb aquesta cita:\n"El bon humor és bàlsam per a la ferida, però en moltes ocasions va més lluny i ens descobreix que ni tan sols existeix la ferida" (p.70)\n("Va de mestres" de Jaume Cela i Juli Palou Ed. Rosa Sensat 2004 Barcelona)\nPublicat per Anna RdC a 2:11 0 comentaris\nEl dimarts dia 1 de desembre de 2009 la Vanessa i jo vam exposar la presentació de territori pel que fa les escoles a territori bèl·lic situant-nos a Angola. Teníem moltes ganes de presentar aquesta exposició ja que al cercar informació ens vam adonar de que hi havien moltíssims nens de diferents parts del món que, desgraciadament, no podien anar a l'escola degut a la guerra o a les destrosses causades per la guerra. Quina pena, oi?\nPerò, per altra banda, ens vam adonar de que hi ha molta gent darrera de tot això que treballa amb constància cada dia de valent per a poder aconseguir institucions escolars de millor qualitat i,fonamentalment, que tots els nens puguin anar a l'escola que això és l'important. Dir que tot el que es faci per millorar la vida dels nens és poc, per això cada dia s'ha de treballar més per a aconseguir que a aquests nens puguin tenir un futur millor.\nRecordar que vam parlar d'un projecte solidari que ens va semblar molt important esmentar-lo ja que nosaltres com a estudiants de grau de primària podem aprofitar les nostres hores d'estudi per a aportar encara que sigui una miqueta en aquests projectes escolars i, mica en mica s'omple la pica.\nAquest projecte està organitzat per l'ONG espanyola Coopera anomenat "Olimpiada Solidaria de Estudio" que sota el lema "Vols ser solidari?..." Els joves poden anar a estudiar a les sales habilitades per a l'Olimpiada. Les seves hores d'estudi són patrocinades per institucions públiques i empreses privades, que aporten 1 € per cada una. Aquests diners permeten el finançament de quatre projectes educatius a Angola, Camerun, Equador i Haití, i el temes principals són l'educació i la formació professional.\nA continuació podeu visualitzar un vídeo on podreu veure el projecte escolar que s'ha dut a terme al territori d'Angola gràcies a aquesta ONG.\nPer a més informació sobre les sales habilitades per l'estudi podeu adreçar-vos a la pàgina web oficial Olimpiada solidària.\nPublicat per Anna RdC a 10:40 0 comentaris\nLa segona part del treball de la Viquipèdia consistia en fer una intervenció d'un article en aquesta però respectant el llibre estil. A l'hora de crear un nou article cal tenir en compte que:\n- S'ha d'utilitzar un llenguatge correcte i formal, cal vigilar l'ortografia, la gramàtica i el vocabulari.\n- Els enllaços i el format són essencials, cal dirigir-se al lector i no utilitzar mai el llenguatge en primera persona, entre d'altres.\nPer a més informació sobre el llibre estil, aquí us deixo l'enllaç:\nPer editar una nova entrada a la Viquipèdia vam seguir el següent procés:\n- Crear-nos un compte d'usuari.\n- Observat i investigació de les eines de la Viquipèdia per poder crear un article nou a una enciclopèdia.\n- Vam prendre la decisió de crear aquest articles parlant el blink de Blanquerna. Vam escollir aquest tema perquè és una eina nova que hem començat a utilitzar aquest any amb l'entrada a la Universitat i volíem presentar-lo.\n- Abans de crear l'article vam mirar si ja hi havia algun altre respecte el blink (no hi havia cap entrada).\n- Afegir una fotografia, que per poder inserir-la havíem de crear-nos un compte d'usuari Commons.\n- A partir d'aquí ja vam poder crear la nova entrada Blink Blanquerna\nRespecte a la creació de l'article, al principi ens va resultar molt costós, perquè no havíem fet mai abans però tot i així l'hem sabut tirar endavant i estem contentes del nostre ressultat.\nAquest ha estat un treball una mica difícil al principi, començàvem des de cero. No sabíem si ho estàvem fent bé o malament, però ha estat una experiència nova per aprofundir una mica i ampliar els nostres coneixements sobre tots els serveis que presenta aquesta gran enciclopèdia lliure d'Internet, la Viquipèdia. Per acabar, dir que recomano a tothom que s'introdueixi en el món de la Viquipèdia i tinguin la oportunitat de crear un article, perquè pugui experimentar les possibilitats que ofereix.\nOh, quina pena!Avui a l'entrar de nou per visualitzar la nostra entrada de la Viquipèdia ens hem adonat que ens han fet una proposta per eliminar-la detallant-nos els motius de la causa els quals ens poden ser molt útils i tenir-los en compte per a futures noves entrades.\nPer a més detalls podeu entrar al link següent i veure els motius: Blink Blanquerna\nPublicat per Anna RdC a 11:45 0 comentaris\nA l'última sessió de GITIC, en Xavier va parlar del Teacher Tube, jo desconeixia la seva existència i em vaig decidir a cercar informació sobre aquest per conèixer-lo més a fons. És una eina que ens pot ser útil, al nostre futur com a mestres,com a suport educatiu.\nTeacher Tube és similar al famós YouTube però amb la peculiaritat d'estar centrat en l'ensenyament. Podem buscar a la base de dades vídeos, arxius d'àudio, fotos i documents en diversos formats relacionats amb un tema educatiu simplement escrivint en el cercador les paraules clau apropiades. En la pàgina web, http://www.educacontic.es/blog/teacher-tube-videos-audios-fotos-y-documentos-educativos, podeu trobar un petit tutorial on detalla què us permet fer i com utilitzar el Teacher Tube.\nPublicat per Anna RdC a 10:44 0 comentaris\ncreat per Diana Giménez, Anna Ramos i Vanessa Tarragona\nAquest és un vídeo que hem fet a l'assignatura de GITIC. Com podreu veure hi ha alguns errors en l'edició del vídeo...espero que ens perdoneu, és el nostre primer contacte com a creadors d'un vídeo amb el programa Pinacle. Tot i així dir que ha sigut una experiència molt maca i divertida. Esperem que us agradi!\nPublicat per Anna RdC a 0:27 0 comentaris\nEtiquetes de comentaris: GITIC (exercici d'edició audiovisual)\nEn sessions anteriors de GITIC vam fer una pràctica a classe amb el programa Crayon Physics Deluxe (demo Crayon Physics Deluxe).\nA continuació us penjo un vídeo que he vist al Youtube i observeu quin domini del programa.\nQuè, com us heu quedat? Jo, quan l'he vist, m'he quedat alucinada.\nPublicat per Anna RdC a 12:46 0 comentaris\nExplorant per Internet he trobat una pàgina web molt interessant que es diu Educ@conTIC. Aquesta ens pot ser molt útil a l'hora d'introduir, al nostre futur com a mestres, les TIC dintre de l'aula.\nDintre d'aquesta web hi trobaràs vàries seccions:\nBloc. On trobaràs tot el que necessites per estar a l’última de les TIC.\nCatàleg TIC. En aquesta secció hi ha els recursos educatius més interessants, podent realitzar les teves cerques segons el nivell educatiu i el tipus de recurs que necessitis.\nDestacats. Aquí hi ha una selecció de les notícies i els post sobre les TIC a les aules més interessants de cada setmana.\nRecursos. Aquesta és una guia de recursos amb diferents maneres d'introduir les TIC a l'aula.\nSegueix-nos. On pots seguir unes altres xarxes socials i, inclús, inserir altres enllaços que et semblin interessants i així poder compartir aquesta informació sobre les TIC amb altres usuaris.\nM'ha semblat adient posar aquesta informació al bloc ja que hem d'estar al dia de les innovacions educatives. Educ@conTIC et permet estar actualitzat pel que fa la introducció de les TIC a les aules i poder explicar les teves experiències, debatre, compartir recursos i mantenir-te actualitzat en tot moment en el món de les TIC a les aules.\nPublicat per Anna RdC a 11:57 0 comentaris\nWebquest: De pedra tallada a Internet (http://sites.google.com/site/depedratalladaainternet/) És una WebQuest multidisciplinar, pensada per treballar amb els alumnes dels Programes de Diversificació Curricular (Aules obertes, projectes singulars,...) de 3r i 4t d'ESO. Es basa en les competències bàsiques, el treball per projectes i el treball cooperatiu. Aquesta WebQuest s'ha dissenyat tenint en compte les Instruccions per a l'organització dels programes de diversificació curricular que marca el Departament d'Educació i inclou aspectes bàsics de l'àmbit científic i tecnològic, de l'àmbit de caràcter lingüístic i social, i de l'àmbit pràctic. Aplica una metodologia didàctica funcional i una organització dels continguts i les activitats d’aprenentatge globalitzada, així com incorporar les TIC com a eina d'aprenentatge de les matèries.\n- Apartat d'Introducció i Tasca. Si l'aula disposa de canó de projecció és un bon moment per presentar la WebQuest i la tasca a fer. El professorat pot motivar i compartir impressions sobre l'inici d'aquest projecte amb tot el grup. Si no es disposa de canó els alumnes treballen de forma individual amb l'ordinador aquests apartats. Quan es faci la presentació de la WebQuest, és molt important que es mostri l'apartat d'avaluació per a que els alumnes tinguin clar des de l'inici, què han de fer, com i on han d'arribar.\n- Apartat de Procés. En aquest apartat s'indica com organitzar l'alumnat i les activitats a fer. L'alumnat pot passar d'una activitat a l'altra a través del menú de navegació o clica'n a les respectives activitats que figuren al peu de l'apartat procés.\nActivitat 1 (individualment a l'aula d'informàtica): L'alumnat ha de fer una taula amb el Word i omplir les dades pertanyents a l'època que li correspongui estudiar. La informació la troba a través d'internet. Després es posa en comú la informació trobada i tothom completa la taula sencera. Hi ha un enllaç a un joc interactiu "la màquina del tiempo".\nActivitat 2 (individualment a l'aula d'informàtica): Fer una presentació amb Power Point sobre un invent o inventor. La informació l'alumnat l'extreu dels diferents enllaços proposats. S'han d'imprimir les presentacions en un a impressora a color.\nActivitat 3 (grup, a l'aula amb accés a internet i canó de projecció): Visualització de dos vídeos i realització d'un resum sobre els documentals. El resum es proposa fer-lo amb l'ordinador, però també es pot fer a mà en un aula ordinària.\nActivitat 4 (grup de 2 o 3 alumnes al taller o aula de tecnologia): Cada grup dissenya o simplement construeix un objecte o invent. Aquesta activitat proposa un treball voluntari (memòria del projecte).\nActivitat 5 (grup, aula, taller i passadís):Preparar i muntar l'exposició amb el projecte realitzat.Si el centre té una revista o un bloc es pot preparar un escrit explicant o mostrat imatges de la tasca feta durant la realitzacio de la WebQuest. Si es creu convenient es pot concloure el projecte amb el visionat de la pel.lícula proposada.\n- Apartat d'Avaluació. Els alumnes s'autovaluen a través de la rúbrica que hi figura en aquest apartat i es considera recomanable que quan l'alumne l'hagi contestat, contrasti amb el professor els resultats per tenir altres punts de vista sobre el seu treball que reforcin els aspectes positius i animin a millorar els que no hagin acabat de funcionar.\n- Apartat de Conclusió. L'alumnat hauria de llegir individualment la primera part d'aquest apartat. La segona part dóna peu a iniciar un petit debat en grup sempre i quan el professor/a ho consideri oportú.\nValoració personal. Em sembla molt interessant el treball per projectes i treball cooperatiu que es desenvolupa amb aquest tipus d'activitats. S'activa la ment de l'alumne per a que desenvolupi les seves pròpies respostes davant dels problemes que se li plantegen i dels quals desconeix, a priori, la solució. L'alumne assimila coneixements i els hi dóna un sentit, relacionant-los entre ells. Cada competència reposa sobre una combinació d'habilitats pràctiques i cognitives interelacionades, coneixement, motivació, valor, actituds, emocions, que permeten actuar de manera eficaç.\nPublicat per Anna RdC a 8:15 0 comentaris\nEtiquetes de comentaris: GITIC (sessió 11)\nProjecte telemàtic: ModerTICsme. A l'apartat blocs de treball trobareu diverses activitats que us permetran conèxer el Modernisme des de diferents vessants. Com exemple he escollit la proposta 3 que trobarem dins del bloc artístic (http://www.xtec.cat/~jpere242/altres/grup%20treball/gt_blocs.htm). En aquesta activitat et proposen que busquis una foto sobre una obra d'art d'un autor Modernista i construeixis un trencaclosques, un cop fet el pots penjar a l'entorn vitrual perquè altres grups el puguin fer i veure de quina obra es tracta. Per fer el trencaclosques es recoma utilitzar el JigsawPlanet.\nValoració personal. Els projectes telemàtics em semblen una eina d'aprenentatge molt útil i interessant. És una eina didàctica proposada d'una manera interactiva per a poder desenvolupar un tema que en aquest cas és el Modernisme. Això fa que el nen a partir d'uns coneixements previs faci les activitats proposades i així pugui ampliar els seus coneixements sobre el tema.\nPublicat per Anna RdC a 3:35 0 comentaris\nPublicat per Anna RdC a 1:52 0 comentaris\nJa he fet el meu recital. Quins nervis he passat!\nBona tarda, sóc l'Anna i us vaig a explicar el conte d'en Patufet.\n"Hi havia una vegada un pare, una mare i un fillet tan petitet que li deien Patufet. Un dia la mare necessitava safrà i en Patufet li'n va anar a comprar..."\ni llavors em vaig quedar en blanc - maleits nervis! -, vaig respirar fons i endavant. Encara estava nerviosa fins que va arribar el moment de...\nLlavors em va passar tot, en aquesta part del recital em vaig desfogar i tot va sortir rodat. I...\nPublicat per Anna RdC a 15:14 0 comentaris


Foravial: Tot buscant bolets, grans rocs i, també, la salvació.\nTot buscant bolets, grans rocs i, també, la salvació.\nÉs nostrada tradició anar a acaçar bolets a finals d'agost (acaçar: Cercar amb sol·licitud i tenacitat una cosa; desitjar, procurar obtenir); una tradició que posa a prova la mica de coneixença del bosc que pugui tenir. Cal -a ningú se li escapa- haver estat atent a la climatologia i calcular estatges, orientacions i altituds, per a poder fer una collita tan primerenca; i enguany tot s'ha agreujat amb les calorades de darrera hora... Davant del repte anual no he volgut retornar a la meva infal·lible rossinyolera de l'Alt Ter. Massa fàcil! Me les he empescat per a trobar rovellons a baixa altitud (poc més de 1000 m) i a peu de cotxe ("¡Que me aspen!" és l'anacrònic crit que profereixo quan veig bolets del vehicle estant). I..., oi tant que me n'he sortit!\nPrimer fem via fins a Prada de Conflent; més concretament fins al seu SuperU, el lloc més proper on proveir-se d'algunes exquisideses d'aquelles que t'alegren la vida: uns memorables musclos en conserva, unes cerveses corses Pietra a la farina de castanya, o les seves patates fregides al wasabi (de llarg, les de l'U són les més rabiüdes de totes; en tenim la certesa total).\nDesprés ens enfilem a la Roca Gelera, un desert calb on destaca un caos granític tan formidable com negligit pels practicants del boulder (sembla que sigui de predicar en el desert en qüestions rocalloses). Passat Sornian resseguim de bell nou els meandres del Desig (i no és cap fórmula poètica: tot i que els francesos li diguin Desix, aquest afluent de l'Aglí es diu Desig.., voleu nom més preciós per a un riu?). Parem a dinar a l'Illa de l'Aglí, un indret al que tenim tirada per la seva bellesa. Enguany, i és novetat, està ocupada per una comuna de jipis autèntics, de vagarívols perroflautes circenses. Una dotzena llarga de furgons adaptats, de penosos camions reconvertits, acampen sota l'arbreda; fa un mes ja hi eren. Com que d'espai no en falta no ens molestem. De l'Illa, en un no res, som als vinyets de l'ampla vall de la Fenolleda, que creuem per a endinsar-nos a les Gorges de Galamús, on no ens aturarem perquè ja les tenim bastant conegudes. Bé, ens aturarem al beneït semàfor que decideix el pas alternatiu per la impressionant carretera soscavada. Aquest brusc congost és, encara, el límit nord de la meva terra... Que un miserable reietó castellà signés el Tractat dels Pirineus a canvi de res em sembla un oprobi del que, perfectament, puc desentendrem. Temps hi haurà per a refer la il·lusió -em dic.Per il·lusió, la de veure, per fi, el Puèg de Bugarag net de núvols (Puèg i Bugarag són la seva genuïna grafia occitana, als mapes francesos consta com a Pech de Bugarach). Cinc cops havia passat pels peus del cim de les Corberes i sempre l'havia encertat emboirat i plujós. La muntanya -o, millor dit, serra- té el seu què... I no només perquè remeti a l'estructura naviliera de Montserrat (de fet atenyen la mateixa altitud)... D'un temps ençà, colles de sonats, d'aquestos que corren pel món, viuen obsedits amb aquest cim. La cosa ve de lluny i per la xarxa se'n troben un munt (d'aquelles amb la fatídica Csans per a fer més por): fins i tot es diu que l'Spielberg es va inspirar en el Bugarag per als seus Encuentros... Sembla que la muntanya oculta al seu interior una gegantina base extraterrestre i que qualsevol que tingui dos dits de seny farà santament de pujar a la muntanya el 21-XII-2012, quan el Món sencer se'n vagi en orris segons el pronòstic maia, perquè serà admès a la mega-astronau-marciana i, així, salvar-se. Poca broma amb el tema..., que només cal llegir a la premsa els maldecaps de l'alcalde del llogarret dels seus peus. De moment ja ha imposat unes fortes restriccions immobiliàries que filtrin l'allau de grillats que pretenen viure a tocar la salvació; i ja està demanant ajuda per fer front a les desenes de milers d'expectants forassenyats que es preveuen d'aquí poc més d'un any en un poblet d'un centenar d'habitants... Ja podeu imaginar-vos el sensfí de qüestions a la que ens acara tal trepa de frikis: A l'astronau, pots pujar-hi amb un bon pernil? Hi haurà un bar ben proveït? S'hi admet música o hauràs de suportar in aeternum el fil musical marcià? I no serà que els extraterrestres són menys generosos del que aparenten i en realitat han vingut a aprovisionar-se de carn?...Jo, que no sóc friki sinó tot el contrari, vaig envoltant la muntanya prenent imatges per a composar immensos llençols de megapíxels que documentin fil per randa la seva pared oest mentre em demano: Com és que no forma part del nostre repertori clàssic d'escalades? Algú, apart de l'incessant de l'Armand, s'hi ha acostat mai? D'aquí a la Fi del Món..., seré a temps d'obrir-hi una nova via?De Bugarag passem pel Coll de Sant Lluís i ens endinsem al brutal rascler emboscat de Fanges on encertem els primers rovellons... vells i ben corsecats per la xardor. Millor serà guanyar alçada. Per un vial amb un punt d'esglai acabem a l'avetosa del Bac Estable on farem nit amb vistes a la Pica del Canigó. Ai de nosaltres si haguéssim vingut cinc dies abans quina collita no hauríem fet! Tot i que la majoria tocats, rovellons a cabassos! Reconec que el Lactarius salmonicolor, el rovelló d'avet, no serà mai l'estrella dels rovellons, que amargueja netament, però com que ja som adults no ens desplau l'amargor i l'Anna se les empesca per accentuar-ho cuinar-los amb cervesa corsa. Per a qui s'hi vulgui entretenir afegiré el relat de la cèlebre aviatrice Claire Roman que va perdre la vida en percudir contra aquesta muntanya. És un micro-roman fascinant que a algú se li va acudir palplantar a la nostra collada d'avui.\nUn cop acomplerts els nostres objectius anirem fent via, xino-xano cap a casa, per aquests abruptíssims estreps septentrionals de la Serra de Madres; que els gavatxos amb un absolut desvergonyiment anomenen Les Pyrénées Cathares. No puc estar-me'n de quedar de nou meravellat davant de tanta roca amb aparença intacta. No acabo d'entendre com és que ningú la festeja. Penso en les desenes de vies paral·leles que s'enfilen a les parets de la Noguera, l'Alt Urgell o el Berguedà, i no entenc aquest oblid rocallós. La mare del tano! El Roc de l'Assestadou, assequible en una mitja horeta planera, té dibuixada una clàssica d'escàndol, d'aquelles per sempre, de la que no sé trobar-ne notícies. A mica que em refaci de la costella i hagi recuperat la forma, serà qüestió de trobar un company -traçut i valent- i anar a treure-hi el nas. Esperem que sigui abans de què, com diuen, peti tot.\nFantàstiques, com sempre, les teves rutes. I les fotografies! La imatge de la collita de rovellons ja és un clàssic anual.\n25 d’agost de 2011 a les 19:13\nAllau, algú havia d'avançar-se i tractar el tema del Bugarag. Ja veuràs com d'aquí a un temps se'ns farà familiar.I la paradeta de rovellons és el meu anunci de la fi de l'estiu.\n25 d’agost de 2011 a les 19:29\nExcursió, rovellons... això és vida!\n25 d’agost de 2011 a les 20:43\nHe resseguit tot el recorregut i sempre em meravella la de coses que he de descobrir encara...Hauré de visitar el superU d'Egat i firar-me unes rabiudes patates wasabis...Recordo ara fa un any més o menys un deliciós plat de sípia amb bolets -era sípia? crec que sí, si no em falla la memòria- degustat a cal LEB...\n26 d’agost de 2011 a les 9:16\nEls bolets no m'han mai gran cosa: potser perquè els hi veig un aspecte estrany i misteriós, sempre penso que tindré estranyes digestions amb al·lucinacions... Però en canvi les rutes i llocs que proposes desperten fantasies assimilables. I veient la gran roca, confesso que m'han vingut ganes d'agafar una vioneta i estimar-m'hi. D'aquí a 40 anys, això sí.\n26 d’agost de 2011 a les 9:26\nGalde, sí que és vida... sí que ho és! Amb l'afegit d'haver d'abrigar-se a les nits!\n26 d’agost de 2011 a les 9:33\nNo tens pas lluny de la Cerdanya, Eulàlia, passat el Capcir, Aude avall fins Axat..., i allà tombes a l'esquerra. Les patatetes wasabi tenen la gràcia de deixar-te la llengua ben verda. I sí: eren amb sípia i fesols de Sta. Pau!\n26 d’agost de 2011 a les 9:36\nEls bolets, Lluís, apel·len a la la nostra reminiscent condició de recol·lectors. Jo he gosat menjar-me unes desenes d'espècies i no recordo haver pres mai mal.I, si Perucho encara escrigués, dono per fet que en diria alguna del Bugarag. Segur!\n26 d’agost de 2011 a les 9:40\nOh! has estat al Bugarach! i no has vist la llegió de fanàtics que diu que corren pels seus voltants?Molt bones les fotos, com sempre!\n29 d’agost de 2011 a les 16:24\nOi tant, Aris, que els hem vist; Famílies senceres sota la pluja. Se'ls distingeix pel seu aire d'anar flotant i per anar descalços. Tenen la seva seu principal als dos Rennes, le Chateau i les Bains. Amb aquestes indicacions ja pots córrer a buscar-los.Ah sí, no fan pinta d'acceptar que ningú se'n foti de la seva dèria.\n29 d’agost de 2011 a les 16:39


Patrimoni històric: tresors del nostre Club | FC Martinenc\nPatrimoni històric: tresors del nostre Club\nInici » Noticies » Club » Patrimoni històric: tresors del nostre Club\nLa història del Futbol Club Martinenc és centenària, no descobrim res. Els 113 anys d’història del nostre Club impliquen un llegat de memòries incalculable, gràcies a la infinitat de persones que han contribuït, des del 1909 fins a dia d’avui, a fer créixer el Club, a mantenir-lo viu i encarar nous reptes any rere any.\nDes de fa uns anys, i amb el directiu Raül Vázquez al capdavant, s’ha engegat una ambiciosa àrea de Patrimoni històric, que recopila la vida del Club des dels seus inicis (el mateix Vázquez està resseguint durant aquestes setmanes els anys quaranta de l’entitat, sense anar més lluny) i que té cura a l’hora de conservar, arxivar i organitzar tots els testimonis físics de la nostra història.\nAquest dissabte, a la prèvia de l’acte institucional en què vam celebrar la col·locació de la placa de memòria de la fundació del Club, allà on vam néixer, al carrer Muntanya, 113, es va produir un fet que ens va refermar en l’orgull de mantenir viu el nostre patrimoni històric. Es va apropar a la gent del Club una dona de 84 anys, amb un sobre, en què hi havia fotografies dels anys 30 de Mariano Arbonés, jugador del Club durant els anys de la Guerra Civil. La dona havia vist pels carrers del Camp de l’Arpa els cartells en què s’explicava que hi celebraríem l’acte institucional, i va decidir apropar-s’hi per cedir al Club les quatre fotografies (que mostrem a continuació) amb l’objectiu que siguin ara material del Futbol Club Martinenc, per a la seva conservació i corresponent arxivament.\nUn autèntic tresor, un més, de la nostra història.\nDes del Club convidem a tota aquella persona que tingui material històric del Martinenc i que ens en vulgui fer partícipis a fer-nos-ho saber per valorar com podríem procedir a l’hora de conservar correctament aquestes peces que formen part d ela nostra centenària història. Ens podeu contactar al mateix Club, físicament, o per correu electrònic, a premsa@fcmartinenc.cat.\nTots els derbis de l’any, a només 5 euros\nEn motiu del primer derbi barceloní de la temporada a primera catalana –el que enfrontarà…


Guanyar el Covid-19 i començar a construir el nou món\nVicepresident Primer de la Diputació de Lleida\n© Guanyar el Covid-19 i començar a construir el nou món\nVivim xocs múltiples: sanitari, social i econòmic. D’aquells que marquen l’esdevenir compartit de la vida. Més enllà de la resiliència col·lectiva entrem en territori desconegut. No tenim encara les respostes excepcionals a les noves preguntes. Allò que vindrà a partir d’ara està per construir i ho farem amb unes bases noves a partir de les lliçons que estem aprenent de manera accelerada aquestes setmanes.\nMentre interioritzem les conseqüències i afectacions que aquest xoc tindrà en les nostres vides, famílies, feines, escoles o governs, constatem que la resposta de les institucions no està sent la que hauria calgut esperar.\nLa comunitat científica defensa que la rapidesa és clau en aquestes circumstàncies. Singapur ha blindat la ciutadania en temps real per tallar d’arrel qualsevol capacitat transmissora del Covid-19 mitjançant la mobilitat. Corea del Sud ha sabut dcapgirar una situació de descontrol. Portugal i els nòrdics s’han avançat amb mesures contundents.\nPerò a l’Estat no s’entén que criteris polítics hagin prevalgut davant dels científics per no aïllar el Gran Madrid. A Catalunya, però, el Govern sí que ha tancat Igualada i la conca d’Òdena –una abraçada gegant d’afecte, no esteu sols!– No s’entén que l’Estat prioritzi salvar l’economia i no les persones quan hi ha un punt d’equilibri i relació entre una i l’altra. No s’entén que la resposta d’estat sigui en clau de centralisme patriòtic amb retòrica buida de llibre d’autoajuda i posada en escena d’attrezzos militars (recupereu les intervencions d’aquests dies d’en Trudeau, el Primer Ministre del Canadà i veureu el contrast). L’Estat, al no abraçar la raó científica, projecta que primer és la salvaguarda de les seves pròpies estructures i que la seguretat de les persones va després. L’equip científic va arribar vuit dies després de l’estat d’alarma.\nPer a segons quins lideratges polítics i els seus altaveus de sempre, semblava que l’enemic a destruir era el sentit comú i la calma del president Torra abans que el mateix Covid-19. Aquí la solució passava per compartir el problema i pactar respostes conjuntes –com ho està fent la cancellera Merkel amb cultura real federalista–. Prendre les competències de qui té l’expertesa i els coneixements sobre el terreny per imposar –un altre cop l’ADN de la cultura política preferida per l’Estat– respostes jerarquitzades des de la capital única ha provocat que qui més podia fer hagi tingut la sensació de tenir –un altre cop– l’Estat en contra.\nAnem finalment amb setmanes d’endarreriment perquè no s’ha volgut escoltar la raó científica. Això té conseqüències: temps, esforços i planificació que necessitaven la nostra xarxa de Salut i que ara estan perduts. Confirmació del criteri que en els estats més endreçats el patiment és menor.\nLa Diputació de Lleida ha activat un pla per poder garantir la liquiditat dels nostres ajuntaments perquè l’aturada econòmica no provoqui estralls al nivell més proper de les persones. S’ha ajornat el pagament de l’impost de vehicles i l’IBI. S’amplien les bestretes als municipis. Se’ls dota de més recursos per a les llars d’infants municipals i per fer front a les despeses de manteniment. Els protegim amb una xarxa que no comprometi els ingressos i els serveis que presten. És la nostra raó de ser, i ens hi hem d’abocar. La Diputació ha d’exercir un lideratge facilitador que permeti confluir tots els ajuts destinats a protegir persones, famílies, autònoms, empreses i entitats del tercer sector, provinents de les institucions europees, estatal, catalana i municipal. També assumim la responsabilitat compartida de construir noves alternatives d’espais i cultures de viure i de relacionar-nos amb els nostres entorns afectius, familiars, socials, laborals, econòmics, culturals i ambientals. De repensar la manera com treballem, ens desplacem, consumim, ens alimentem i produïm. Com blindem la xarxa pròpia de protecció social i serveis públics –Sanitat i Educació– davant de futures afectacions. El paper rellevant de la nostra agricultura i el protagonisme que volem jugar Lleida i les comarques del Pirineu i l’Aran en el nou món que vindrà.\nEl planeta ens envia un senyal contundent. Avui l’aire que respirem a ciutats i pobles és saludable. Contaminació en mínims sense precedents. Aquesta aturada forçada ha permès que la vida i la natura tornin a ocupar espais i ritmes vitals que la destrucció posa en perill. Les aigües de Venècia són transparents. La mar i les muntanyes es regeneren. El cor del planeta batega més sa. És el millor llegat que podem fer per a les nostres filles i fills.\nEl teletreball i les eines digitals, que semblaven un recurs infrautilitzat, s’han convertit en els protagonistes absoluts dels nostres dies i són una de les respostes per afavorir la represa i la construcció del nou món. Com sempre, les persones i col·lectius que no fallen mai ens tornen a donar les millors lliçons: el sanitari, que ens ajuda a combatre la incertesa i la por que ens envolten. Al seu costat, policies que garanteixen la nostra seguretat. Dependentes de botigues i mercats. Voluntàries que ajuden les persones més vulnerables. Persones que netegen i les que recullen les nostres escombraries. I, com sempre, els pagesos i ramaders, que treballen sense descans perquè el nostre rebost no es buidi. A totes elles el nostre reconeixement, agraïment i afecte. Gràcies per tenir cura de nosaltres. Amb el vostre exemple ens ensenyeu que un model relacional de més empatia, de més civilitat i de més togetherness –fem-ho junts– és possible i necessari.\nAra tenim la gran oportunitat de valorar més allò fet a casa. La producció –agrícola i ramadera– i les destinacions turístiques i respectuoses amb la vida natural i de gran quliatat Km 0. És a les nostres mans.\nUn record especial a totes les persones i famílies afectades. Volem acompanyar les famílies que han perdut persones estimades. Els millors desitjos per una ràpida recuperació.\nEl nou món que hem de construir ha de ser més fraternal, empàtic i afectuós. Ha d’escoltar i comprendre més. Ha de ser més humil, acollidor i humà. Deia Goethe: “Al món no hi ha res necessari, excepte l’amor.” I l’amor per les persones, en els processos de producció, en els entorns i en els models relacionals de les nostres cultures ha de ser més protagonista en aquest nou món que hem de construir.